**Ce-i nou pentru mine e vechi din totdeauna**

*Caianemus*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă există noroc există și speranță,

Speranța și norocul există la olaltă;

Nu poți avea speranță de nu-ți surâde o șansă

Iar șansa e norocul ori ce ți-e scris în viață.

Stăteam în meditație gândindu-mă la viață.

Cândva eram pe-alocuri fiind foarte curioasă -

Călătorind în locuri foarte periculoase

Mă-ntreb de-a fost norocul de n-am picat în plasă.

Dar dacă ce-ți apare e ce trăiești ca stare

Și-atragi mereu spre tine ce-ți e cu asemănare?

Privesc cum totul apare și apoi schimbat dispare -

Ce-ar fi oare norocul fără sincronizare?

Ce mai este viața când toate-s aranjate

Tu doar să faci mutarea căci restul-s ca la carte?

Îmi vine atunci în minte un turist pe-o cale,

Ce are-nfață drumuri ce trebuie selectate –

Străin e el de toate, dar doar el e străin!

Și atunci apare ghidul să-i zică despre toate

Dându-i curaj să meargă că toate-s ca la carte!

Deci ce-i nou pentru mine e vechi din totdeauna

Iar noul pentru lume ar fi de cum trec eu prin lume –

Lumea-i sincronizare, da, mereu ceva apare,

Eu doar să-mi aleg drumul mergând în explorare.